google/wiki40b huggingface dataset:
रिसैट-२

रिसैट-२ (RISAT-2) भारत का एक कृत्रिम उपग्रह है। 'रिसैट', रडार इमैजिंग सैटेलाइट का लघुरूप है। यह सभी मौसमों में सुरक्षात्मक-निगरानी (surveillance) करने वाला उपग्रह है। इसे भारतीय अंतरिक्ष अनुसंधान संगठन ने २० अप्रैल को श्रीहरिकोटा से प्रक्षेपित किया। रिसैट-दो किसी भी मौसम में पृथ्वी की तस्वीर खींचने में सक्षम है और बाढ़ एवं भूस्खलन जैसी प्राकृतिक आपदाओं के बारे में भी पता लगाने में उपयोगी है।
रीसैट-२ में सिथेंटिक एपर्चर राडार (Synthetic Aperture Radar या एसएआर) लगा है जो पूर्व में प्रक्षेपित भारत के सुदूर संवेदन उपग्रहों से अलग है। यह सिग्नल के लिए कई एंटीना से लैस है, जिससे स्पष्ट तस्वीरें खींची जा सकती हैं। एसएआर का निर्माण इसराइल की एयरोस्पेस इंडस्ट्रीज ने किया है, जो रक्षा क्षमताओं से युक्त है। एसएआर दिन-रात किसी भी मौसम और बादल वाले मौसम में भी तस्वीर खींच सकता है। इससे पहले भारतीय उपग्रहों में ऐसी क्षमता नहीं थी।
दुरगाउं

जनसंख्या

नेपाल के २००१ का जनगणना अनुसार दुरगाउं का जनसंख्या ३२३९ है। इसमै पुरुष ४९% और महिला ५१% है।
टेगेल हवाई अड्डा

यह एक प्रमुख हवाई अड्डा हैं |
भूड़िया

इतिहास

लगभग 1615 में तीन बैसला के बुजुर्गों ने बडोली गांव (वर्तमान में हरियाणा में स्थित) छोड़ दिया, जहाँ दो मेरठ में बस गए और दूसरा निकट भूजिया के निकट गाँव दहिरपुर राजजपुर में बस गए। 1755 के आसपास बहुत अधिक आबादी के साथ दहिरपुर राजजाकपुर के ग्रामीणों ने पास के जाटों के साथ युद्ध लड़ा, जहाँ वे जीते और अपनी भूमि प्राप्त करने और भुडिया गाँव स्थापित करने में सक्षम हुए।

सार्वजनिक वितरण में धांधलियाँ

इस गाँव में राशन सामग्री जैसी सार्वजनिक वितरण के मामलों में धांधलियाँ पाई गई हैं।
सनम तेरी कसम (1982 फ़िल्म)

संक्षेप

सनम तेरी कसम सुनील (कमल हासन) की कहानी है जो अपने पिता की खोज में है। जब सुनील सिर्फ एक बच्चा था जब वह कहीं कहीं चले गए थे। वह निशा (रीना रॉय) से मिलता है जो उसे अपने पिता रामलाल शर्मा (कादर खान) की ओर ले जाती है। लेकिन दुर्भाग्यवश, किसी रॉबिन्सन (रंजीत)) ने पहले ही जीवन द्वारा सुनील के रूप में किसी को लगा दिया है और इसलिए रामलाल न तो अपने असली बेटे को पहचानता है, न ही उसे निशा से मिलने की अनुमति देता है। अंत में, हर बाधा हट जाती है और सब ठीक होता है।
स्नान

पानी या किसी अन्य तरल में शरीर को डुबाकर या बिना डुबाये शरीर को धोना स्नान कहलाता है। स्नान कई प्रयोजनोंके लिये किया जाता है; जैसे- स्वच्छता, धार्मिक अनुष्ठान, चिकित्सकीय कारण आदि।
लोग चॉकलेट, कीचड़, दूध, शम्पेन आदि में भी स्नान करते हैं। सूरज के प्रकाश में खुले बदन बैठना या लेटना भी स्नान (सूर्य स्नान) कहलाता है।
इलेक्ट्रॉन सूक्ष्मदर्शी

इलेक्ट्रान सूक्ष्मदर्शी एक विशेष प्रकार का सूक्ष्मदर्शी है जो नमूने (specimen) को देखने के लिये एलेक्ट्रॉन किरण पुंज का उपयोग करता है और उच्च प्रवर्धिक छबि प्राप्त कराता है। इसकी विभेदन क्षमता (resolving power) प्रकाशीय सूक्ष्मदर्शी से बहुत अच्छी होती है।
चुंबकीय याम्योत्तर

किसी स्थान पर पृथ्वी के गुरुत्व केन्द्र से स्वतंत्रता पूर्वक लटकाई गई सुई की अक्ष से गुजरने वाले उर्ध्वाधर समतल को चुम्बकीय यामोत्तर कहते है
सर्पविद्या

सांप या सर्प, पृष्ठवंशी सरीसृप वर्ग का प्राणी है। यह जल तथा थल दोनों जगह पाया जाता है। इसका शरीर लम्बी रस्सी के समान होता है जो पूरा का पूरा स्केल्स से ढँका रहता है। इसके मुँह में विष की थैली होती है जिससे जुडे़ दाँत तेज तथा खोखले होते हैं अतः इसके काटते ही विष शरीर में प्रवेश कर जाता है। दुनिया में सांपों की कोई २५००-३००० प्रजातियाँ पाई जाती हैं। सर्पों से मनुष्य आदि काल से ही डरता आया है। उस समय मनुष्य नहीं समझते थे कि सभी सर्प विषधर नहीं होते। अत: सर्प के काटने से विष नहीं चढ़ता था तो समझा जाता था कि यह मंत्र का प्रभाव है। साँप के काटे पर मंत्र का प्रयोग करना बड़ी उपयोगी विद्या मानी जाती है। वैदिक युग में सर्पविद्या की भी गणना अन्य विद्याओं में की जाती थी। सर्पों को प्रसन्न करने के लिए मंत्र का प्रयोग होता था। इस समय भी सर्पदंश के विष को दूर करने के लिए कई प्रकार के मंत्र काम में लाए जाते थे।
दुनिया में सांपों की कोई २५००-३००० प्रजातियाँ पाई जाती हैं। इसकी कुछ प्रजातियों का आकार १० सेण्टीमीटर होता है जबकि अजगर नामक साँप २५ फिट तक लम्बा होता है। साँप मेढक, छिपकली, पक्षी, चूहे तथा दूसरे साँपों को खाता है। यह कभी-कभी बड़े जन्तुओं को भी निगल जाता है। हिंदू नागपंचमी पर सर्पों की पूजा करते हैं। ऐसी मान्यता है कि साँप के काटने पर जब मंत्र का प्रयोग किया जाता है तो काटा हुआ मनुष्य प्रभावित होकर कभी कभी बात करने लगता है। यह संभव है कि ऐसे मनुष्य को विषहीन सर्प ने काटा हो। उस मनुष्य की बात साँप की बात मानी जाती है और मंत्रप्रयोक्ता उससे आग्रह करता है कि वह उस मनुष्य को छोड़ दे। ऐसा भी कहा जाता है कि मंत्रशक्ति से काटनेवाला सर्प वहाँ आ जाता है और कभी कभी अपने विष को वापिस चूस लेता है। परंतु यह केवल एक कोरी कल्पना या अंधविश्वास भी हो सकता है। सर्पदंश पर मंत्रप्रयोग की कई विधियाँ हैं। कोई नीम के झौरे से, कोई झाडू से और कोई शास्त्र के द्वारा या अन्य विधि से मंत्र बोलकर विष उतारता है। हालाँकि आधुनिक युग में बहुत कम लोग इस प्रकार के मंत्रों के प्रयोग में विश्वास रखते है।
सय्यद मुश्ताक अली ट्रॉफी

इतिहास

बीसीसीआई 27 रणजी इंटर स्टेट टी 20 चैम्पियनशिप के नाम है जो नाम दिया गया था और सय्यद मुश्ताक अली ट्रॉफी के रूप में फिर से शुरू के साथ 5 जोनों में विभाजित टीमों के साथ 2006-07 सत्र में अपने ही राज्य संरचना का शुभारंभ किया।
 महाराष्ट्र 2009-10 ट्रॉफी इंदौर में महारानी उषाराजे ट्रस्ट क्रिकेट ग्राउंड पर एक कम स्कोर 19 रन से फाइनल में  हैदराबाद को पराजित किया।
 बंगाल राजीव गांधी अंतरराष्ट्रीय स्टेडियम में हैदराबाद में एक रन से  मध्य प्रदेश के खिलाफ फाइनल जीता।
 बड़ौदा मोटे तौर पर इरफ़ान पठान ने ऑलराउंड प्रदर्शन के कारण ब्रेबोर्न स्टेडियम में 8 रन से  पंजाब को हराने के द्वारा वर्ष 2011-12 में ट्राफी जीत ली।
 गुजरात के 13 प्रसव स्पेयर करने के साथ चार विकेट से फाइनल में  पंजाब को हराने 2012/13 में ट्राफी जीत ली। टॉस जीतने के बाद पंजाब मेहुल पटेल, जसप्रीत बुमराह और रोहित दहिया की गेंदबाजी के माध्यम से 4 के लिए 20 से कम हो गई थी।
बड़ौदा 3 रन से फाइनल में उत्तर प्रदेश को हराने 17 वें ओवर में 1 के लिए 116 तक पहुँचने के बाद से 2013/14 ट्राफी जीत ली, उत्तर प्रदेश में 145 का लक्ष्य पीछा करते हुए ढह गई और तीन रन से मैच हार गए।
जलवाष्प

जलवाष्प अथवा जल वाष्प पानी की गैसीय अवस्था है और अन्य अवस्थाओं के विपरीत अदृश्य होती है। पृथ्वी के वायुमण्डल में इसकी मात्रा लगातार परिवर्तनशील होती है। द्रव अवस्था में स्थित पानी से जलवाष्प का निर्माण क्वथन अथवा वाष्पीकरण के द्वारा होता रहता है और संघनन द्वारा जलवाष्प द्रव अवस्था में भी परिवर्तित होती रहती है। बर्फ़ से इसका निर्माण ऊर्ध्वपातन की प्रक्रिया द्वारा होता है।
2002 फ़्रेंच ओपन टेनिस प्रतियोगिता

पुरुष एकल

अल्बर्ट कोस्टा ने  हुआन कार्लोस फरेरो को 6-1, 6-0, 4-6, 6-3 से हराया।

पुरुष युगल

पॉल हारहुईस /  येवगेनी केफेलनिकोव ने  मार्क नोल्स /  डेनियल नैस्टर को 7-5 6-4 से हराया।

महिला एकल

सेरेना विलियम्स ने  वीनस विलियम्स को 7-5, 6-3 से हराया।
आवान लोग

आवान (अंग्रेज़ी: Awan, उर्दु: اعوان‎) पाकिस्तानी पंजाब में बसने वाला एक पंजाबी समुदाय है। कुछ हद तक आवान लोग पाक-अधिकृत कश्मीर, ख़ैबर-पख़्तूनख़्वा, सिन्ध और बलोचिस्तान में भी बसे हुए हैं। यह गक्खर समुदाय से सम्बन्धित हैं, जिनकी बहुसंख्या ने १२वीं से १४वीं शताब्दी में हिन्दू से इस्लाम धर्म-परिवर्तन करा था, हालांकि कुछ आधुनिक आवान गुटों में यह मान्यता है कि वे अरब लोगों के वंशज हैं। पाकिस्तानी इतिहासकार अहमद हसन दानी के अनुसार आवान उत्तरी पंजाब के मूल निवासियों में से हैं। मुख्य रूप से इनका व्यवसाय कृषि था लेकिन ब्रिटिश राज के समय से इन्होंने भारी मात्रा में सेनिक व्यवसायों को अपनाया है।
नैना अश्विन कुमार

नैना आश्विन कुमार भारतीय टेबल टेनिस खिलाड़ी हैं, जिन्हे 'नैना वंडरकिड' नाम से भी जाना जाता हैं। इनका जन्म २२ मार्च, २००० में भारतीय राज्य आंध्र प्रदेश की राजधानी हैदराबाद में हुआ था।

शिक्षा

केवल आठ वर्ष की आयु में नैना माध्यमिक शिक्षा के अंतर्गत एक अंतर्राष्ट्रीय जनरल सर्टिफ़िकेट के तहत कक्षा (ग्रेड) १० की परीक्षा में उपस्थित हुई। सीआईई बोर्ड द्वारा की जाने वाली कैम्ब्रिज अंतर्राष्ट्रीय परीक्षा को पास करने वाली वह पहली एशियाई लड़की हैं। इसके बाद उन्होंने ग्यारहवीं व बारहवीं कक्षा की शिक्षा आंध्र प्रदेश बोर्ड ऑफ़ इण्टरमीडिएट एजुकेशन से पूर्ण की। १२ वर्ष की आयु में उन्होंने सेंट मैरीस कॉलेज से बीए जनसंचार में डिग्री के लिए कदम बढ़ाया।
सात साल की उम्र में उन्होंने एक अपना संगीत एल्बम रिकॉर्ड किया। इस सीडी में उनका रामायण गायन भी शामिल हैं। 
उन्होंने भगवद्गीता का अंग्रेज़ी में अनुवाद किया। ५ से ७ वर्ष की आयु में नैना ने हिन्दी, अंग्रेज़ी व अपने क्षेत्र की प्राथमिक भाषा का मूल ज्ञान सीखा।

टेबल टेनिस

नैना कुमार आश्विन ने सब जूनियर लड़कियों की श्रेणी में कांस्य पदक हासिल करके राष्ट्रिय विजेता (चैंपियन) का खिताब हासिल किया। टीम स्पर्धा में नैना ने बारह, चौदह और सोलह आयु वर्ग में साल २०१० में स्वर्ण पदक जीता। बोलपुर में उन्हें कांस्य पदक से सम्मानित किया गया व साल २०१२ में बैंगलोर में दक्षिण क्षेत्र का खिताब जीता। उन्होंने युवा लड़कियों की राष्ट्रीय प्रतियोगिता के दौरान टीम कांस्य पदक भी जीता। यह सभी जीते गए पदक उन्हें बारह, चौदह और सोलह आयु वर्ग में "राज्य टोपर" बनाते हैं। उन्हें सब जूनियर गर्ल्स में टेबल टेनिस के लिए नंबर १ का स्थान दिया गया था।  
भारत के बहार ऑस्ट्रिया में हुए अंतर्राष्ट्रीय टेबल टेनिस खेल प्रतियोगिता में उन्होंने छठी वरीयता प्राप्त की। चीन में हुए प्रशिक्षण शिविर में उन्होंने भारत का प्रतिनिधित्व किया। उस समूह के साथ उन्होंने दिल्ली में एशियाई जूनियर चैंपियनशिप में भाग लिया। इसके साथ उन्होंने देहरादून में हुए इंडिया जूनियर व कैडेट ओपन में भी टीम स्पर्धा में स्वर्ण और एकल प्रतियोगिता में कांस्य पदक जीते।
चामुंडा

चामुंडा माता राज राजेश्वरी त्रिपुरसुंदरी का ही एक रूप है। माता का नाम चामुण्ड़ा पडने के पीछे एक कथा प्रचलित है। दूर्गा सप्तशती में माता के नाम की उत्पत्ति कथा वर्णित है। 
हजारों वर्ष पूर्व ""दुर्गासप्तशती" नामक देवी महात्म्य के अनुसार धरती पर शुम्भ और निशुम्भ नामक दो दैत्यो का राज था। उनके द्वारा धरती व स्वर्ग पर काफी अत्याचार किया गया। जिसके फलस्वरूप देवताओं व मनुष्यो ने हिमालय में जाकर देवी भगवती की आराधना की।  लेकिन स्तुति में किसी भी देवी का नाम नही लिया।  इसके पश्चात शंकर जी की पत्नी देवी पार्वती वहां मान सरोवर  पर स्नान करने आई।  उन्होंने देवताओ से पूछा कि किसकी आराधना कर रहे हो ? तब देवता तो मौन  हो गए लेकिन क्योंकि भगवती के स्वरूप को तो ब्रह्मा, विष्णु और शिव भी नही जानते। तो फिर इन्द्रादि देवता कैसे बता सकते है कि वह कौन है, इसलिये वह मौन हो गए।  लेकिन माँ भगवती ने देवी पार्वती जी के शरीर मे से प्रगट होकर पार्वती को कहा देवी यह लोग मेरी ही स्तुति कर रहे है। में आत्मशक्ति स्वरूप परमात्मा हूँ।  जो सभी की आत्मा में निवास करती हूं। 
पार्वती जी के शरीर से प्रगट होने के कारण मा दुर्गा का एक नाम कोशिकी भी पड़ गया।  कोशिकी को शुम्भ और निशुम्भ के दूतो ने देख लिया और उन दोनो से कहा महाराज आप तीनों लोको के राजा है। आपके यहां पर सभी अमूल्य रत्‍न सुशोभित है। इन्द्र का ऐरावत हाथी भी आप ही के पास है। इस कारण आपके पास ऐसी दिव्य और आकर्षक नारी भी होनी चाहिए जो कि तीनों लोकों में सर्वसुन्दर है। यह वचन सुन कर शुम्भ और निशुम्भ ने अपना एक दूत देवी कोशिकी के पास भेजा और उस दूत से कहा कि तुम उस सुन्दरी से जाकर कहना कि शुम्भ और निशुम्भ तीनो लोकों के राजा है और वो दोनो तुम्हें अपनी रानी बनाना चाहते हैं। यह सुन दूत माता कोशिकी के पास गया और दोनो दैत्यो द्वारा कहे गये वचन माता को सुना दिये। माता ने कहा मैं मानती हूं कि शुम्भ और निशुम्भ दोनों ही महान बलशली है। परन्तु मैं एक प्रण ले चूंकि हूं कि जो व्यक्ति मुझे युद्ध में हरा देगा मैं उसी से विवाह करूंगी। 
यह सारी बाते दूत ने शुम्भ और निशुम्भ को बताई। तो वह दोनो कोशिकी के वचन सुन कर उस पर क्रोधित हो गये और कहा उस नारी का यह दूस्‍साहस कि वह हमें युद्ध के लिए ललकारे। तभी उन्होंने चण्ड और मुण्ड नामक दो असुरो को भेजा और कहा कि उसके केश पकड़कर हमारे पास ले आओ। चण्ड और मुण्ड देवी कोशिकी के पास गये और उसे अपने साथ चलने के लिए कहा। देवी के मना करने पर उन्होंने देवी पर प्रहार किया। तब देवी कौशिकी ने अपने आज्ञाचक्र भृकुटि  (ललाट) से  अपना एक ओर स्वरूप  काली रूप धारण कर लिया और असुरो का उद्धार करके चण्ड ओर मुण्ड को अपने निजधाम पहुंचा दिया। उन दोनो असुरो को मारने के कारण माता का नाम चामुण्डा पड गया।
आध्यात्म में चण्ड प्रवर्त्ति ओर मुण्ड निवर्ती का नाम है और माँ भगवती प्रवर्त्ति ओर निवर्ती दोनो से जीव छुड़ाती है और मोक्ष कर देती है। इसलिये जगदम्बा का नाम चामुंडा है। 
ॐ ऐं ह्रीं क्लीं चामुण्डायै विच्चै
ऊष्णकटिबन्ध

ऊष्णकटिबंध (Tropics) दुनिया का वह कटिबंध है जो भूमध्य रेखा से अक्षांश २३°२६'१६५३३
" उत्तर में कर्क और अक्षांश २३°२६'१६" दक्षिण में मकर रेखा
तक सीमित है। यह अक्षांश पृथ्वी के अक्षीय झुकाव (Axial tilt) से संबन्धित है। कर्क और मकर रेखाओं में एक सौर्य वर्ष में एक बार और इनके बीच के पूरे क्षेत्र में एक सौर्य वर्ष में दो बार सूरज ठीक सिर के ऊपर होता है। विश्व की जनसंख्या का एक बड़ा भाग (लगभग ४०%) इस क्षेत्र में रहता है और ऐसा अनुमानित है कि बढ़ती जनसंख्या के कारण यह जनसंख्या और बढ़ती ही जायेगी। यह पृथ्वी का सबसे गर्म क्षेत्र है क्योंकि पृथ्वी के अक्षीय झुकाव के कारण सूर्य की अधिकतम ऊष्मा भूमध्य रेखा और उसके आस-पास के इलाके पर केन्द्रित होती है।

ऋतुएँ और जलवायु

हालांकि आम जनमत यह है कि ऊष्णकटिबंध एक गर्म इलाका जहाँ हमेशा वर्षा होती रहती है और हरियाली रहती है परन्तु वास्तविकता ऐसी नहीं है। यहाँ ऐसे कई क्षेत्र हैं जहाँ पर ख़ुश्क और नम मौसम पाए जाते हैं। नम मौसम तब होता है जब उस इलाके में वर्ष के औसत की अधिकतम वर्षा होती है। इसको पर्यटन को बढ़ावा देने के लिए हरित् ऋतु का नाम भी दिया जाता है। नम इलाके पूरे ऊष्ण और उप-ऊष्ण कटिबंध में फैले हुए हैं। नम महीना वह होता है जिसमें ६० मि.मी. या अधिक वर्षा हो। ऊष्णकटिबंधीय वनों में ख़ुश्क और नम मौसम नहीं पाया जाता है क्योंकि यहाँ पूरे साल भर समान रूप से वर्षा होती है। आमतौर पर वर्षा ऋतु ख़ुश्क गर्म मौसम के अन्त में शुरू होती है। कुछ इलाकों में तो इतनी बारिश हो जाती है कि बाढ़ आ जाती है जिससे मिट्टी का कटाव होता है और मिट्टी की उर्वरता भी घटती है। इस क्षेत्र के अधिकांश जानवरों के लिए यह बहुतायत का मौसम होता है और उनका प्रजनन काल इसी से सम्बद्ध रहता है।

बीमारियाँ

विश्व की सबसे घातक बीमारियाँ भी इस क्षेत्र में भरपूर होती हैं। क्योंकि यहाँ का वातावरण मच्छरों के पनपने के लिए भी अनुकूल होता है इसलिए यहाँ मच्छर-सम्बन्धी बीमारियाँ भी बहुत अधिक होती हैं। कई बीमारियाँ तो और क्षेत्रो में पाई ही नहीं जाती हैं।
टी7 फेज

टी7 फेज एक विषाणु है।
जान स्मट्स हवाई अड्डा

यह एक प्रमुख हवाई अड्डा हैं।
कपकोट

इतिहास

कपकोट नगर का पहला वर्णन पिण्डारी हिमनद पर जाने वाले यात्रियों के वृतांतों में मिलता है। ई शर्मन ओकले ने अपनी पुस्तक, होली हिमालय में लिखा है कि कपकोट २०वीं शताब्दी के प्रारंभ में लंदन मिशनरी सोसाइटी का स्टेशन था, और यहां मिशनरी द्वारा एक विद्यालय तथा डिस्पेंसरी का संचालन किया जाता था। एडविन टी एटकिंसन ने अपनी पुस्तक, हिमालयन गजटियर में कपकोट का विस्तृत वर्णन किया है। एटकिंसन के अनुसार कपकोट "पिंडारी हिमनद के मार्ग में बागेश्वर से १४ मील, अल्मोड़ा से ४१ मील और ल्वारखेत (लोहारखेत) से ९ मील की दूरी पर स्थित एक विश्राम स्थल था।"
१९४७ में स्वतंत्रता प्राप्ति के समय कपकोट अल्मोड़ा जनपद के दानपुर परगना में स्थित एक गांव था। १२ सितंबर १९९७ को बागेश्वर तहसील के २१४ ग्रामों द्वारा कपकोट तहसील का गठन किया गया, तथा तहसील का मुख्यालय कपकोट ग्राम में रखा गया। कपकोट नगर पंचायत का गठन ९ फरवरी २०१२ को, बागेश्वर जनपद की कपकोट तहसील के कपकोट, भंडारीगांव, बमसेरा, एठौण, पालीडुगरा, हिचौड़ी, कन्यूटी और भयूं ग्रामों को मिलाकर किया गया।

भूगोल

कपकोट २९.९५ डिग्री एन के अक्षाशों, और ७९.८७ डिग्री ई के देशान्तरों पर स्थित है। समुद्र तल से इसकी औसत ऊंचाई ११३३ मीटर (३७१६ फीट) है। यह नगर सरयू नदी के तट पर स्थित है, जो इसके पश्चिम से होकर बहती है। सरयू के पानी की उपलब्धता के कारण कपकोट के आस-पास की भूमि का उपयोग बड़े पैमाने पर कृषि गतिविधियों के लिए किया जाता है। कपकोट की स्थलाकृति घाटियों, स्थानीय अवसादों और उच्च मैदानों द्वारा चिह्नित है।
कपकोट की जलवायु शेष भारत की ही तरह वर्ष के आठ महीनों में ठंडी और शुष्क रहती है, वर्षा केवल मानसून के महीनों में ही होती है। फरवरी और मार्च के दौरान ठंडी हवाएं अनुभव की जाती हैं। सबसे गर्म महीने मार्च से जुलाई तक के हैं। अगस्त से अक्टूबर तक जलवायु मध्यम रहती है, और फिर नवंबर से फरवरी तक कड़ाके की ठंड पड़ती है। धुंध और ओस यहां आम हैं, और सर्दियों के मौसम में तो अक्सर होते ही रहते हैं। कपकोट भूस्खलन-प्रवण क्षेत्र में स्थित है।

जनसांख्यिकी

२०११ की जनगणना के अनुसार ५.४९ वर्ग किमी क्षेत्र में फैले कपकोट नगर पंचायत क्षेत्र की जनसंख्या ५,०६० है, जिसमें से २५६५ पुरुष हैं, जबकि २४९५ महिलाएं। इस प्रकार नगर का लिंगानुपात ९७२ महिलाएं प्रति १००० पुरुष है। १५३६ लोग, जो कि कुल जनसंख्या का ३० प्रतिशत हैं, अनुसूचित जाति या जनजाति से हैं। नगर की साक्षरता दर ८१.८० प्रतिशत है।

आवागमन

कपकोट उत्तराखण्ड राज्य राजमार्ग ३९ पर स्थित है, जो इसे बागेश्वर, शामा और तेजम से जोड़ता है। तेजम से आगे सड़क मार्ग थल तथा मुनस्यारी तक जाते हैं। कपकोट और बागेश्वर के बीच बस सेवा १९५५-५६ में शुरू हुई थी।

शिक्षा

कपकोट में एक राजकीय औद्योगिक प्रशिक्षण संस्थान आईटीआई है। तहसील मुख्यालय से चार किमी दूर खाईबगड़ स्थित पूर्व सैनिक संगठन के भवन में वर्ष २००७ में आईटीआई की स्थापना हुई थी। वर्ष २०१३ में तिमिलाबगड़ में २५ नाली भूमि में १.६१ करोड़ की लागत से इसके भवनों का निर्माण हुआ।
राजकीय गवर्नमेंट पॉलीटेक्निक कालेज कपकोट की स्थापना २०१० में हुई। स्थापना के समय यह कालेज अल्मोड़ा जिले के ताकुला में चलता था। २०१४ में इसे कपकोट लाया गया। कपकोट पॉलीटेक्निक में वर्तमान में एक ही कोर्स संचालित है। जिसका नाम मॉडर्न आफिस मैनेजमेंट एंड सक्रेट्रेरियल प्रैक्टिस है। दो साल का यह कोर्स शुरू से लेकर अब तक चल रहा है।
सोफिया कोवालेवस्कया

आरंभिक जीवन

सोफिया कोवालेवस्कया का जन्म मॉस्को में १५ जनवरी १८५० को हुआ। वे अपने माता-पिता की तीन संतानों में से दूसरी थीं। उनके बचपन का नाम कोर्विन क्रूकोव्स्कया (Korvin-Krukovskaya) था। सोफिया के पिता वेसिली वेसिल्येविच कोर्विन क्रूकोव्स्की (Vasily Vasilyevich Korvin-Krukovsky) रूस की शाही सेना में तोपखाने के लेफ्टिनेण्ट जनरल के पद पर सेवारत थे। उनकी माँ येलिज़ावेता फ़ेदोरोव्ना शूबर्त (Yelizaveta Fedorovna Schubert) जर्मन कुल की एक विदुषी महिला थीं तथा उनकी दादी रोमानियायी थीं। जब सोफिया मात्र ११ वर्ष की थीं तभी उनके कमरों की दीवारों पर अवकलन और समाकलन के भित्तिपत्र शोभायमान हुआ करते थे, जो कि कैलकुलस के लिए उनकी आरंभिक तैयारी थी।
== छात्रा
हसीना मान जायेगी (1968 फ़िल्म)

संक्षेप

अर्चना (बबीता) अपने पिता के साथ एक नए शहर में रहने आती है। कॉलेज में उसकी मुलाक़ात राकेश (शशि कपूर) से होती है, जो उसके पिता के दोस्त का बेटा है। वो उसे हमेशा तंग करते रहता है, इस कारण वो उसकी शिकायत अपने प्राचार्य से करती है। पर गलती से वो कमल (शशि कपूर) की शिकायत कर देती है, जो बिलकुल राकेश की तरह दिखते रहता है। कमल बहुत ही सीधा और अनाथ लड़का है। बाद में जब अर्चना को इस बात का पता चलता है तो उसे अपनी गलती का एहसास हो जाता है और उसके बाद कमल और अर्चना एक दूसरे के काफी करीब आ जाते हैं। लेकिन राकेश उन दोनों के बीच बार बार आ जाते रहता है और अर्चना को उससे शादी करने के लिए मजबूर करते रहता है। अंत में अर्चना अपने पिता से कमल के साथ शादी करने की बात कर देती है।
कमल और अर्चना की शादी तय हो जाती है और राकेश उससे शादी करने के लिए कमल का अपहरण करने की सोचता है, पर उसके गुंडे गलती से राकेश को ही कमल समझ कर अपहरण कर लेते हैं। अर्चना और कमल की शादी हो जाती है। जल्द ही जंग शुरू हो जाता है और कमल को जंग में शामिल होने के लिए जाना पड़ता है। राकेश भी उसी बटालियन का हिस्सा होता है। एक दिन दोनों अकेले रहते हैं और दोनों में लड़ाई हो जाती है, और लड़ते हुए वे दोनों पानी में गिर जाते हैं और लापता हो जाते हैं।
उनमें से एक अर्चना के पास वापस आ जाता है और पहले की तरह वे लोग जीवन जीने लगते हैं। एक दिन कमल के ऊपर का एक अफसर उसके पास आता है और कहता है कि कमल मर चुका है। अर्चना उलझन में पड़ जाती है, क्योंकि उसका पति, कमल तो उसके साथ ही पूरे समय था। उसे थोड़ा सा शक हो जाता है और वो परीक्षा लेकर ये जानने की कोशिश करती है कि वो वाकई कमल है या राकेश है, जो कमल बन कर उसके साथ रह रहा है। परीक्षा में वो विफल हो जाता है, पर वो कहता है कि वो कमल ही है, पहले उसे लग रहा था कि उसने ही राकेश को मारा है, पर अब उसे पता चला है कि राकेश युद्ध के दौरान मारा गया था। लेकिन कोई भी उसकी बातों पर विश्वास नहीं करता है और उसे गिरफ्तार कर लिया जाता है। उस पर धोका और बलात्कार का मुकदमा चलाया जाता है और उसे दस साल की जेल हो जाती है।
अंत में असल राकेश बाहर आता है और सिद्ध भी कर देता है कि वही असल राकेश है। इसके बाद सब कुछ सामान्य हो जाता है। कमल और अर्चना वापस मिल जाते हैं और वे दोनों राकेश को उसके पिछले गलत कामों के लिए माफ कर देते हैं। बाद में कमल उसे बताता है कि वो उसके परीक्षण में इस कारण विफल हो गया था, क्योंकि वो डरा हुआ था कि उसने राकेश को मार दिया है। इसी के साथ कहानी समाप्त हो जाती है।
पाई आबन्ध

दो आधे भरे हुए ओरबिटलों के पारषीय अतिव्यापन से जो बंध बनता है वह पाई बंध कहलाता है। 
यह बंध सिग्मा बलों से दुर्बल बंध हैं। इसीलिए पाई बंध अधिक क्रियाशील है।
सिंगापुर की संस्कृति

सिंगापुर की संस्कृति एशियाई और यूरोपीय संस्कृतियों का एक संयोजन है। मलय, दक्षिण एशियाई, पूर्वी एशियाई और यूरेशियाई संस्कृतियों से प्रभावित, सिंगापुर को ऐसे देश के रूप में डब किया गया है जहां "पूर्व पश्चिम से मिलता है", "आसान एशिया" और "गार्डन सिटी"।

इतिहास

सिंगापुर का इतिहास तीसरी शताब्दी में वापस आता है। यह पुन: स्थापित होने और संघ नीला उटामा द्वारा नामित होने से पहले विभिन्न साम्राज्यों का एक विशाल राज्य था। 1819 तक द्वीप विभिन्न सल्तनतों द्वारा शासित था, जब ब्रिटिश द्वीप पर आए और एक बंदरगाह और उपनिवेश स्थापित किया। ब्रिटिश शासन के दौरान, सिंगापुर का बंदरगाह बढ़ गया और कई प्रवासियों को आकर्षित किया। 1965 में आजादी के बाद, सिंगापुर ने अपना रास्ता बना दिया। 1945-1946 से अंग्रेजों ने सिंगापुर पर शासन किया इसमें 5.47 मिलियन से अधिक लोगों की एक विविध जनसंख्या है जो चीनी, मलेशियाई, भारतीयों और यूरेशियाई (साथ ही अन्य मिश्रित समूहों) और विभिन्न मूल के एशियाई लोगों से बना है।

प्रतिभा

"सिंगापुर में मेरिटोक्रेसी की प्रणाली यह सुनिश्चित करती है कि जाति, धर्म और सामाजिक-आर्थिक पृष्ठभूमि के बावजूद सबसे अच्छा और उज्ज्वल, उन्हें अपनी पूरी क्षमता में विकसित करने के लिए प्रोत्साहित किया जाता है। हर किसी के पास शिक्षा तक पहुंच होती है, जो उन्हें कौशल और ज्ञान के साथ लैस करती है बेहतर जीवन जीना। दरअसल, सिंगापुर में शिक्षा सुनिश्चित करती है कि 7 से 12 वर्ष की आयु के सभी बच्चों के लिए प्राथमिक शिक्षा अनिवार्य है। माता-पिता को अपने बच्चों को इस अनिवार्य रूप से मुक्त करने के लिए सिंगापुर में शिक्षा मंत्रालय से छूट के लिए आवेदन करना होगा|

भोजन

सिंगापुर में विविधता और सांस्कृतिक प्रसार का सिंगापुर व्यंजन भी एक प्रमुख उदाहरण है। सिंगापुर के हॉकर केंद्रों में, उदाहरण के लिए, पारंपरिक रूप से मलय हैकर स्टाइल भी तमिल भोजन बेचते हैं। चीनी स्टालों मलय सामग्री, खाना पकाने की तकनीक या पूरे व्यंजन खानपान की अपनी श्रृंखला में पेश कर सकते हैं। यह सिंगापुर के व्यंजन को काफी समृद्ध और सांस्कृतिक आकर्षण बना रहा है। सिंगापुर भी केकड़ों, क्लैम्स, स्क्विड और ऑयस्टर समेत समुद्री भोजन की एक विस्तृत विविधता का आनंद लेते हैं। एक पसंदीदा पकवान स्टिंग्रे बारबेक्यूड होता है और केले के पत्ते और सांभर के साथ परोसा जाता है

भाषा

ज्यादातर सिंगापुर के अंग्रेजी और दूसरी भाषा बोलते हैं, आमतौर पर मंदारिन, मलय, तमिल या सिंगापुर बोलचाल अंग्रेजी (सिंगलिश)। सिंगापुर मानक अंग्रेजी व्याकरण और वर्तनी के अधिकांश पहलुओं में ब्रिटिश, मलेशियाई और भारतीय मानक अंग्रेजी के समान ही है, हालांकि कुछ मतभेद शब्दावली और मामूली वर्तनी मतभेद हैं|
सर्पिल

गणित और ज्यामिति में सर्पिल रेखा एक वक्र होती है जो एक केंद्रीय बिंदु से शुरू होकर उसकी परिक्रमा भी करती है लेकिन उस से लगातार अधिक दूर होती रहती है।

अन्य भाषाओँ में

"सर्पिल" को अंग्रेज़ी में "स्पाइरल" (spiral) और तुर्की में "सरमल" (sarmal) कहते हैं। "वक्र" को अंग्रेज़ी में कर्व (curve) कहते हैं।
नीकोला बूरबाकी

१९३० के दशक में नीकोला बूरबाकी (Nicolas Bourbaki) के नाम से गणित पर बहुत सारी फ्रांसीसी किताबें आयीं। इस तरह की २० किताबें (३००० पन्ने) थीं और इन किताबों ने गणित को नयी दिशा दी। नीकोला बूरबाकी नाम का कोई भी व्यक्ति नहीं था। कुछ फ्रांसीसी गणितज्ञों ने मिल कर यह कार्य किया। किताबों में लेखक का नाम देना जरूरी होता है चार्ल्स डेनिस बूरबाकी फ्रांसीसी सेना के एक प्रसिद्ध अधिकारी थे। फ्रांसीसी गणितज्ञों ने, बस उसी के नाम पर एक काल्पनिक नाम नीकोला बूरबाकी चुन लिया और लगे लिखने गणित पर किताबें। किताबें इतनी अच्छी थीं कि उसने गणित को नयी दिशा ही दे दी। न ही उसमे किसी ने अपने नाम के बारे में सोचा, न ही किसी ने कॉपीराईट के बारे में - गणित को आगे बढ़ाना ही उनका ध्येय था। बूरबाकी के बारे में एक अच्छा लेख साईंटिफिक अमेरिकन के मई १९५७ के अंक में छपा है। इस लेख को पौल हेलमौस ने लिखा है जो कि स्वयं एक जाने माने गणितज्ञ हैं।

स्रोत

उन्मुक्त - शून्य, जीरो और बूरबाकी
प्रारम्‍भ शैक्षिक संवाद

प्रारम्‍भ शैक्षिक संवाद हिन्दी की एक त्रैमासिक पत्रिका है। यह पत्रिका लखनऊ से नालंदा-गैर सरकारी संस्था के द्वारा वर्ष 2003 से प्रभात झा के सम्पादन में नियमित रूप से प्रकाशि‍त हो रही है तथा उत्तर प्रदेश से इस विषय पर निकलने वाली इकलौती पत्रिका है। इसमें प्राथमिक शि‍क्षा में विकल्पों की तलाश करते हुए लेख, प्राथमिक शि‍क्षा में भाषा, गणि‍त, पर्यावरण अध्ययन, कला आदि पर विचारात्मक आलेख, शि‍क्षक प्रशि‍क्षण सम्बंधी सामग्री, शि‍क्षकों के अनुभव, शि‍क्षा के सामाजिक संदर्भ को रेखांकित करते हुए आलेख तथा बाल मनोविज्ञान के व्यवहारिक पक्ष एवं उससे जुडी कहानियां व कविताएं आदि प्रकाशि‍त होती हैं।
सुबनसिरी नदी

नामोत्पत्ति

"सुबनसिरी" का नाम संस्कृत के "स्वर्ण" व "श्री" शब्दों को जोड़कर उत्पन्न हुआ था। इतिहास में इस नदी के किनारे सोना ढूंढा जाता था।
कियारा आडवाणी

करियर

कियारा ने २०१४ की हिंदी फ़िल्म फ़गली से अभिनय की दुनिया में पदार्पण किया। इसके बाद वह २०१६ की हिंदी बायोपिक एम.एस. धोनी: द अनटोल्ड स्टोरी, और फिर २०१८ की तेलुगु ड्रामा भारत अने नेनु में दिखाई दी। कियारा बाद में नेटफ्लिक्स फिल्म लस्ट स्टोरीज़ में दिखाई दी। फिल्म में कियारा आडवाणी का हस्तमैथुन दृश्य, एक वाइब्रेटर का उपयोग करके, महिलाओं की कामुकता के स्पष्ट चित्रण के लिए प्रशंसा की गई थी।

पूर्व जीवन

कियारा आडवाणी का जन्म ८ मार्च १९९२ को व्यवसायी जगदीप आडवाणी और अध्यापिका गेनेवीवे जाफरी के घर में हुआ।